เครือข่ายป่าชุมชนจังหวัดพิษณุโลก  ช่วยสร้างเตียงไม่ไผ่ ส่งศูนย์พักคอย
นายจตุพงษ์ แสงสุข ประธานป่าชุมชนบ้านนาทุ่งใหญ่ หมู่ 1 ตำบลนครชุม อำเภอนครไทย  จังหวัดพิษณุโลก ร่วมกับประธานป่าชุมชนในตำบลนครชุม จัดทำเตียงไม้ไผ่ จำนวน 20 เตียง  เพื่อสนับสนุนและใช้ประโยชน์ในศูนย์พักคอยตำบลนครชุม อำเภอนครไทย จังหวัดพิษณุโลก ซึ่งเตียงไม้ไผ่ มีขนาด 110 X 200 X 40 ซม. จะนำไปมอบในวันที่ 5 สิงหาคม 2564 นี้            นายจตุพงษ์ แสงสุข  กล่าวว่า เตียงไม้ไผ่ที่จัดทำประกอบขึ้นมาเป็นผลผลิตของเครือข่ายป่าชุมชนที่พี่น้องประชาชนได้ปลูกไผ่เลี้ยงกันเอาไว้ตามหัวไร่ปลายนาและสำคัญที่สุดคือ ได้ร่วมมือกันในการสนับสนุนการป้องกันโควิด-19 ในระลอกนี้ ซึ่งมีพี่น้องชาวตำบลนครชุมซึ่งไปทำงานในกรุงเทพฯ และจังหวัดปริมณฑล ที่เดินทางกลับมาอยู่ที่ศูนย์พักคอยของจังหวัดพิษณุโลกแล้ว  จำนวน 54 ราย และกำลังทยอยเดินทางกลับมาอีกจำนวนมาก  จึงได้จัดทำเตียงไม่ไผ่ เพื่อรองรับผู้ป่วยโควิด-19 ที่กลับมารักษาตัวยังบ้านเกิด  ซึ่งได้รับน้ำใจจากพี่น้องแต่ละหมู่บ้าน นำไม้ไผ่มาบริจาคให้ทีมงานจิตอาสา ช่วยกันประกอบ เตียงเป็นที่พักให้กับผู้ป่วย